GRAND PRIX AUSTRIA
Di Renault, setiap seorang daripada kami mementingkan kestabilan pasukan.
Mengutamakan prestasi musim ini.
Kenapa dengan Daniel Ricciardo dalam jentera Renault?
Gear ketiganya sangkut?
Teruk betul.
Daniel Ricciardo tersingkir daripada perlumbaan.
Tak guna.
Kami mesti berusaha naik podium, kemudian berusaha menang,
kemudian merebut kejuaraan.
Tapi Daniel rosakkan rancangan kami.
Berita panas minggu ini, Daniel Ricciardo beralih angin ke McLaren.
Apa pendapat awak?
Saya cuba untuk tidak tersinggung, agar saya tak terasa dengan
pemergian Daniel.
- Hai. - Hai.
Ricciardo dapat durian runtuh.
Tapi pada Renault pula, mereka tentu fikir,
"Kami sudah beri apa saja awak mahu, malah lebih lagi
tapi awak tak percaya pun
kami lebih baik daripada McLaren."
Ini sangat menyakitkan hati sebab
ia bukan hubungan jangka masa panjang
seperti yang kami persetujui.
Kenapa dia pilih McLaren?
Tanyalah dia.
Tanya dia sendiri.
PENGAKHIRAN HUBUNGAN
- Ayuh kita pergi. - Ayuh.
- Nak bawa kereta bugi? - Ya.
Bagus.
Lawa juga kereta ini.
- Ya. - Sangat cantik.
Ya.
MUSIM BUNGA 2020
Kita berlatih sini. Lantai simen ini sesuai.
Saya tunjukkan cara Bagger panaskan badan sebelum bertinju.
Rambut awak selalu nampak rapi.
JURULATIH PRESTASI
- Ada warna? - Tak cuci.
Nampak macam warna lebih gelap. Saya serius, bukan main-main.
Gerakan awak nampak bagus.
Yakah?
Baiklah, kita mula.
Tiga, dua, satu, mula.
Sudah tentulah
saya yang putuskan untuk keluar Renault.
Tapi…
Ya…
PEMANDU, FI RENAULT DP WORLD
Saya juga tak tidur malam memikirkan keputusan saya itu.
Kita jadi diri sendiri apabila kita sendirian.
Saya dapat memikirkan apa terjadi tahun lepas.
Apabila saya masuk Renault, saya sasarkan pada tahun kedua,
kami sudah boleh memenangi kedudukan podium.
Tapi…
Tahun lepas memang sangat teruk.
MUSIM LEPAS
Daniel Ricciardo dalam jentera Renault!
Okey, mari berikan tepukan gemuruh kepada Daniel. Terima kasih.
Ricciardo dijanjikan pasukan yang boleh cabar pasukan besar
tapi rupanya pasukan itu semakin mundur ke belakang.
Asap berkepul dari jentera Daniel Ricciardo!
Oh, tidak!
Sejak itu, hati saya sudah terdetik,
"Bagaimana mahu menang kalau sudah tersingkir awal-awal?"
Sampai sekarang saya sedih. Jawapannya tidak.
Semuanya mati.
Nampak macam ada masalah enjin besar.
Hati saya mengatakan saya perlu keluar.
Jadi saya keluar.
Daniel Ricciardo keluar daripada Renault. Ayam tambatan mereka terlepas.
Tahun lepas, nama McLaren semakin kerap disebut-sebut.
Mereka lebih maju berbanding pasukan lain pada 2019.
Lando Norris cuba menyelit!
Jentera Renault pula perlahan walaupun di jalan lurus.
Saya mesti fikirkan usia saya juga. Saya dah berusia 31 tahun.
Saya tak boleh sia-siakan musim yang masih ada.
- Apa khabar? - Baik.
Pada saya, kedudukan McLaren lebih kukuh daripada Renault sekarang.
Itu sebabnya saya buat keputusan itu.
AUSTRIA GRAND PRIX STYRIA
Helo.
Selamat datang ke pusingan kedua.
Helo.
Kita masih di Austria, masih di litar Red Bull,
tetapi ini ialah Grand Prix pertama yang diadakan di Styria.
Acara seterusnya lima minit lagi.
- Okey. - Dalam bilik pemandu awak nanti.
Helo.
- Saya boleh masuk tak? - Boleh.
- Hai, apa khabar? - Helo.
Dengan siku, ya? Boleh saja.
- Awak okey? Semua okey? - Ya, okey.
- Seronok dapat kembali. - Ya.
Penangguhan itu tak terasa lama pun.
Betul. Tahu-tahu saja sudah kembali semula.
Cyril marah lagi dengan awak?
Ya.
Nampak begitulah.
Aduh…
Bayangkan bila kita putus cinta tapi dia tak keluar rumah kita lagi.
- Baik, saya pergi dulu. - Baik.
Okey. Semoga berjaya!
Cyril tentu ralat dengan keadaan ini.
Helo.
Dia tahu pada hujung musim ini,
Daniel akan bersama pesaing terbesar mereka.
Tumbuk tangan saja.
KETUA PASUKAN
Boleh tolong pergi?
Tak nak mikrofon.
Memang sukar.
Tanpa disedari, kita akan bersikap dingin dengan mereka sebab…
Kita ditinggalkan.
Saya pasti Cyril tersinggung dengan itu.
Selepas dia mahu keluar,
kami memang tak bercakap selepas itu.
Jangan lupa pelitup muka.
Saya kuat emosi. Saya orang Latin. Mediterranean, Perancis.
Saya takkan ubah diri saya.
Sejujurnya saya rasa dia buat silap.
Boleh juga beri air.
Pelumba paling berjaya dan memberi hasil paling bagus
selalunya pelumba yang tidak terburu-buru
untuk mencapai kestabilan dalam kerjaya dan hidup mereka.
Namun sekarang saya perlu terima hakikat kami mesti cuba juga
lancarkan hubungan dengan Daniel.
Kami mesti sama-sama menjayakan musim ini.
Hai.
Okey.
Biarlah.
Gatal.
JUMAAT HARI LATIHAN
Kita baru berlumba lima hari lepas, hari ini kita kembali lagi.
Itu dia Daniel Ricciardo.
Daniel mahu tinggalkan kami dan pergi pasukan lain.
Kami sudah serba salah.
Sekarang ditambah pula
dengan satu lagi masalah yang agak merisaukan.
Lance Stroll memecut dalam jentera Racing Point
dengan sangat pantas.
Musim ini baru bermula tapi kita sudah ada kontroversi.
WARTAWAN F1
Ia tercetus sejak Racing Point mendedahkan jentera mereka
yang mendapat nama gelaran sinis "Mercedes Merah Jambu".
Sebab pasukan lain rasa ia mirip dengan
jentera Formula 1 Mercedes yang menang tahun lepas.
Racing Point berkeras mengatakan mereka tidak buat salah
dan jentera mereka adalah reka bentuk sah.
Namun pasukan tajaan Lawrence Stroll ini umpama diam-diam ubi berisi
dan menggentarkan banyak pasukan.
Itu dia Sergio Perez.
Dia memecut laju!
Kalau suka berlumba, apa lagi lebih unggul berbanding F1?
Tahun ini, kita menyaksikan pasukan dengan sumber secukupnya
mempertontonkan kebolehan mereka.
Waspada dengan Perez dan Stroll. Racing Point bakal mengaum.
Cita-cita kami jauh lebih besar.
Kami mahu menang.
Ia lancar.
Musim ini,
kami ada peluang untuk mengatasi McLaren,
malah Renault.
Kemungkinan besar
kami akan berada di tengah senarai atau lebih tinggi lagi.
CEO DAN KETUA PASUKAN
Dengan Racing Point, saya mahu cuba faham
apa yang lain sekarang?
Jentera mereka sangat mirip
dengan jentera Mercedes tahun lepas, cuma warnanya saja merah jambu.
Saya sakit hati sebab saya tak faham.
Kami banyak maju berbanding tahun lepas. Ini sukar dipercayai.
Saya ada jentera hebat.
PEMANDU RACING POINT
Saya menikmati saat-saat ini.
Sukan ini akan sentiasa penuh kontroversi. Formula 1 takkan pernah sunyi daripadanya.
Pasukan tidak boleh mempertingkatkan pasukan lain sehingga melanggar peraturan.
Cakap lepas perlumbaan.
Baik.
Banyak pasukan mahu tahu cerita sebenar tentang jentera itu.
Saya rasa ada sesuatu yang lebih licik dan perlu disiasat dengan teliti.
Itu boleh dijadikan batu loncatan yang tidak adil.
TIMBALAN KETUA PASUKAN
Tahun ini kami memang lantang mengatakan
KETUA PEGAWAI EKSEKUTIF
kami rasa mereka tidak sepatutnya menggunakan jentera itu.
Ya, saya tahu apa Zak cakap.
Tapi rasanya dia tak pernah reka kereta lumba pun.
Dia tak pernah lukis satu komponen pun.
Jadi saya rasa komen dia memang tak masuk akal.
AHAD HARI PERLUMBAAN
Hampir pukul dua waktu tempatan. Hanya 15 minit sebelum lumba bermula.
Jentera sudah keluar dari garaj. Kita boleh dengar deruman…
Buat masa ini, saya faham orang-orang di Renault
mempersoalkan hati saya
serta tumpuan dan komitmen saya.
Tapi keinginan saya masih sama, iaitu menewaskan semua pelumba lain.
Lima sifar.
Ringan juga.
Beginilah, saya bukan berlumba sebab duit.
Sangat cergas.
Saya sejujurnya mahu Cyril faham
McLaren adalah untuk tahun 2021 kelak.
Saya tak fikir tentang itu.
Saya masih mahu bertempur dengan Renault sekarang.
Ini sangat sukar,
tapi yang penting, kita mesti ketepikan perasaan.
Antara saya dan Daniel,
saya tak mahu bermuka-muka dengan dia.
Kini, satu-satunya tumpuan kami adalah untuk mengatasi Racing Point.
20 pelumba mengambil bahagian.
Pasti kacau-bilau nanti bila…
Saya dan Cyril masih ada satu musim bersama
untuk menang podium.
Jadi baik kami berdua fokus untuk…
kerjakan mereka.
Ada 71 pusingan yang mendebarkan.
Lampu padam, Grand Prix Styria yang pertama kini bermula!
Itu dia Sergio Perez. Adakah dia akan cuba memintas sekarang?
Benar! Kepantasan melampau daripada Sergio Perez.
Perez di tempat kelima.
Tak lama lagi Lance Stroll pula bakal cuba memintas Ricciardo.
Stroll, 0.6 saat di belakang.
Baik. Faham.
Stroll, 0.4 saat di belakang.
Stroll, 0.3 saat lagi.
Kini pusingan terakhir. Lance Stroll menyelit sebelah Daniel Ricciardo!
Dia berjaya merempuh juga!
Dia tak fikir panjang langsung.
Bagus! Kita mesti dapat banyak mata! Syabas, semua!
Saya sedar dia pada saat akhir.
Kalau saya pusing, mesti berlanggar.
Malang betul.
Tak guna!
Saya benci betul kereta merah jambu itu.
Kita boleh cakap tentang Renault nanti. Sekarang kita tanya Racing Point.
Lance, apa komen anda?
Ya. Pasukan kami dapat banyak mata.
Ada banyak…
Saya tak boleh berhenti memikirkan asakan Stroll tadi.
Agak berani mati.
Stroll sanggup naik benteng dan Daniel yang terpaksa mengelak.
Kalau Daniel kekal sana,
mereka mungkin akan bergesel atau terbabas terus.
Sudah tentu saya marah dengan dia.
Tapi saya dapat lihat kepantasan Racing Point itu
bakal memberi cabaran hebat di setiap litar akan datang.
Celaka betul.
Saya dah 0.4 saat lebih cepat semasa memasuki pit.
- Ya. - Tapi mereka laju.
Saya…
Susah mahu kejar Racing Point itu.
- Itulah yang kita bincangkan pagi tadi. - Ya.
- Jadi… - Tak guna.
Ada beberapa pasukan di padok yang tak puas hati dengan Racing Point.
Tapi perlu satu saja untuk membantah.
Pasukan pertama yang membantah ialah Renault serta Cyril.
Kami memutuskan untuk mempertikaikan Racing Point.
Kami percaya jentera mereka tidak sah serta melanggar peraturan
dan penyertaannya patut disekat.
Renault mempersoalkan satu komponen yang tak dapat dilihat dengan mata kasar.
Mereka persoalkan saluran brek Racing Point.
Tahun lepas, bagi membantu dalam rekaan saluran brek kami,
kami beli maklumat daripada Mercedes.
Maklumat bahagian yang disenaraikan tidak boleh dipindah milik antara pasukan.
Kita mesti reka dan bina sendiri.
Tahun lepas, saluran brek tak tersenarai
tapi tahun ini tersenarai.
FIA tidak boleh menuduh kami melanggar peraturan.
Kami buat segalanya mengikut peraturan
dan jika ada tuduhan sebaliknya…
Itu tidak betul.
IBU PEJABAT F1 RENAULT
Hari ini kami ada sidang dengar bersama Racing Point
yang dibuat FIA agar pengelola lumba boleh menilai kes.
Tanggungjawab saya hanyalah untuk menjaga Renault.
Sekarang kita tak bersaing sama rata.
Marilyn, apa khabar?
Baik, terima kasih.
Saya mahu tahu pendirian Formula 1 hari ini
dan pendiriannya esok.
Itu yang jadi persoalan.
Belum mula lagi. Belum.
Merekalah pentadbir yang mengendalikan semua ini.
FIA perlu menentukan gaya kerja kita semua selepas ini.
"Sila tunggu. Anda akan masuk sebentar lagi."
Tak macam perlumbaan. Tak mula tepat pada masa.
SENTIASA PAKAI PELITUP MUKA
Racing Point.
Semua hujah Racing Point mengarut.
Bahagian-bahagian itu yang beri kesan kepada prestasi mereka.
Bahagian itu meningkatkan prestasi dan
semua orang nak untung sendiri.
Pada asasnya, itulah inti pati Formula 1.
Saya tak berkenan.
PENASIHAT KHAS RENAULT
F1 tidak sepatutnya begini, bukan?
Hari ini kami akan menerima keputusan bantahan Renault itu.
Tapi kami memang handal memanfaatkan setiap peraturan
bagi menghasilkan jentera tercanggih.
- Saya akan hubungi Lawrence. - Okey.
- Selamat pagi. - Selamat pagi.
Lawrence Stroll tidak buat benda separuh jalan.
Dia sediakan segalanya untuk orang-orang hebat di Racing Point.
Kekecohan Racing Point ini
KETUA PASUKAN DAN CEO
memang merepek.
Ada sidang dengar untuk bantahan itu.
Kalau terbukti mereka salah, lepas itu apa?
Kalau mereka salah,
mereka patut disingkirkan daripada setiap perlumbaan yang kita bantah.
Baguslah begitu.
Saya rasa ini semua agak sukar.
Ini melibatkan politik luaran, cakap-cakap
PEMANDU RENAULT
dan siapa berhak memutuskan.
Ia boleh jadi tak terkawal. Itu saja.
- Mereka perlu tukar bahagian itu? - Perlu.
- Kita jumpa nanti. - Mesyuarat strategi.
Setiap bantahan dalam Formula 1 pasti ada dua sudut.
Tapi Renault berpendapat tahun ini Racing Point melampaui batas.
Jadi keputusan hari ini…
Pengumuman FIA nanti
akan beri kesan besar kepada industri ini kelak.
Setelah lama menunggu,
keputusan bantahan terhadap FIA akan keluar sebentar lagi.
Kita tahu Renault…
Berita baik, tapi tak juga.
Bantahan diterima.
Denda 200,000 euro untuk setiap jentera, 7.5 mata ditolak bagi setiap jentera.
Tujuh setengah.
Tujuh setengah mata?
Ya. 15 mata ditolak daripada pembinanya.
Jumlah mata mereka?
Empat puluh dua.
Mereka ada tolong hidangkan teh sekali?
Atau kena jadi buruh paksa?
Boleh saya bawa satu kereta Otmar? Koleksi dia hebat.
Kalau saya boleh, saya pun tak kisah.
Tidak, ini memang tak adil.
Kita berterus-terang sajalah. Keputusan itu tidak adil.
Rekaan kami mematuhi peraturan.
Sekarang pesaing kami menyesal sebab mereka tak terfikir mahu buat itu.
Racing Point didenda
untuk penggunaan saluran udara itu tapi ia tetap boleh guna.
Renault tak puas hati dan bukan mereka saja.
McLaren dan Williams juga turut membantah dan lebih penting lagi, Ferrari.
Adakah hukuman itu patut? Sebagai permulaan.
KETUA PASUKAN FERRARI
Semua orang perlu bersepakat
jika kita lihat kesalahan dilakukan dalam sukan ini.
Saya rasa ini baru permulaannya saja. Belum selesai lagi.
Saya tahu Racing Point tak buat salah.
Cuma ada pihak yang mungkin tertekan dengan prestasi mereka sendiri
dan mula tercari-cari alasan
yang kononnya mengakibatkan prestasi mereka rendah.
Kami akui Racing Point handal, yang lain enggan mengakui itu.
Racing Point. Otmar. Mereka didenda. Mata dipotong. Sebanyak 400,000 euro.
Adakah awak rasa hampa dengan ini?
Agak hampa.
Kami tak faham kenapa bantahan itu diterima.
Kami tak buat salah.
Otmar, 24 jam untuk buat rayuan. Awak akan lakukannya?
Kami baca peraturan sukan.
Tidak ada apa-apa pun yang mengatakan perbuatan kami salah.
Jentera itu tak salah.
Saluran brek kami mematuhi peraturan
dan ia boleh digunakan sepanjang tahun ini.
- Awak akan buat rayuan? Ada masa 24 jam. - Ada 24 jam.
Jadi secara ringkasnya, awak tak buat kesalahan dengan sengaja?
Kami tak buat salah apa pun.
Cuma peraturannya memang kabur sampai ke hari ini.
Keputusan itu memang tak patut.
Kami jemput FIA ke kilang kami.
Kami tunjukkan rekaan kami dan mereka menerima segalanya.
Jadi keputusan hari ini…
tak masuk akal.
Kami tak langgar satu syarat pun.
Merepek.
Apalah sangat jumlah denda itu bagi pemilik mereka.
Panjang umur.
Baik. Kami tunggu tuan saja.
- Tak perlu terburu-buru. - Mula saja.
Selamat pagi.
Saya jarang beri kenyataan umum.
Namun saya ingin menyelar pihak yang menuduh kami menipu.
Pasukan ini, dengan pelbagai nama,
telah bertanding dalam Formula 1 lebih 30 tahun.
Pada tahun 2016 ke 2018, ini pasukan keempat terbaik di petak.
Kami pembina inovatif, kini dan selamanya.
Racing Point sudah terang-terangan mematuhi setiap peraturan teknikal.
Dengan itu, saya mengecam Renault, McLaren, Ferrari dan Williams
kerana membuat rayuan keputusan
dalam usaha licik untuk cuba mengganggu tumpuan kami.
Semua tuduhan ini adalah tidak benar dan tidak berasas.
Mereka ingin mencemarkan nama kami
dan saya tidak akan biarkan ini.
Akhir kata, saya menegaskan kami tidak buat salah.
Kami mematuhi peraturan.
Ia akan ditunjukkan dan dibuktikan dalam proses rayuan.
Terima kasih kerana mendengar.
- Bagus? - Ya.
- Bagus. - Lancar?
Sangat lancar. Bagus.
Kekecohan "Mercedes Merah Jambu" ini memang merepek.
Saya sarankan pesaing kami cermin diri masing-masing.
Mereka pun ada kilang. Mereka pun ada pereka.
Cuma mereka tak cukup bagus.
Sekarang kita berlumba dan tutup mulut mereka.
Kita perlu sedia sekarang.
- Ya? - Ya.
Hasil daripada bantahan Racing Point itu,
saya anggap mereka pesaing.
Kalau mereka laju, saya akan jadi lebih laju.
Selamat kembali. 40 minit lagi Grand Prix Britain akan mula.
Deruman enjin ibarat halwa telinga…
Sekarang kami mesti tunjukkan kebolehan kami sebagai satu pasukan.
Kami mahu menang.
Kami mahu kalahkan mereka.
- Sayap depan macam kami punya, Cyril. - Yalah.
Kami ada ambil gambar.
Bangang betul.
Satu minit. Hidupkan enjin dan turunkan kereta.
Mulai hari ini,
tekad saya mudah saja.
Saya tak mahu keluar litar dengan rasa menyesal.
Saya tak mahu teragak-agak. Keraskan hati.
Keazaman.
Saya nak kalahkan pasukan itu.
Saya mesti buat juga. Itu…
Saya mesti buat.
Daniel Ricciardo membuka langkah!
Okey, Lance. Ricciardo menghampiri belakang awak.
Baik. Faham.
Okey, Daniel. Pecut saja.
Baik. Faham.
Daniel Ricciardo mendekati Lance Stroll.
Cepat, DR!
Dia berjaya! Berjaya memotong!
Dia semakin menjauhi saya.
- Syabas! - Ya!
Tak guna.
Apa jadi?
Okey, Esteban. Stroll di depan awak.
Vettel di belakang.
Faham.
Sebastian Vettel kini muncul!
Tayar terkunci, tak boleh melepasi Ocon.
Di Renault, kami ada matlamat tersendiri untuk pasukan kami.
Daniel akan tinggalkan kami jadi Esteban sangat penting.
Ocon menyelit ke sebelah kiri jentera Lance Stroll.
Mereka kini seiring, Stroll cuba bertahan
dan dia berjaya.
Ayuh!
Ocon muncul lagi!
Kali ini dari luar. Stroll memecut.
Dia mempertahankan tempat kesembilan.
Tekan sehabis-habisnya.
Saya tekan.
Ini memang sengit.
Ada terkunci sedikit.
Adakah perlumbaan kini semakin genting
bila Esteban Ocon kini hanya setengah saat belakang Lance Stroll?
Lekas!
Dua pemandu itu bersaing hebat.
Esteban Ocon memintas Racing Point!
Hebat!
Ya!
Setelah lama membuntut Racing Point selama ini,
Esteban akhirnya lolos ke tempat kelapan.
Ini baru mengujakan.
Hamilton diikuti Valtteri Bottas.
Max Verstappen di kedudukan ketiga.
Di belakang mereka, jentera-jentera masih bergasak.
Okey. Daniel, sekarang awak P7. Sama laju dengan Norris dan Sainz.
Faham.
Ricciardo buat Lando Norris tak senang duduk.
Begitu mengujakan. Dia naik ke tempat keenam.
Cepat!
Ayuh, DR! Cepat!
Ini baru seronok.
Syabas. Seterusnya Sainz depan awak.
Okey.
Satu perkara yang pasti, bila saya tengok Daniel,
ia buat saya rasa begitu kecewa dan terkilan.
Bukan hanya sebab pencapaian setakat ini
tetapi apa yang dia boleh capai kelak.
Malang sekali dia buat keputusan itu
selepas hanya satu tahun bersama kami. Tempoh yang sangat singkat.
Awak buat dengan baik.
0.2 saat lebih cepat daripada Sainz di hadapan.
Okey. Baik. Faham.
Kini kedua-dua Mercedes itu galak meluru ke hadapan.
Apa terjadi? Bottas.
Ada kepulan asap. Kami akan cuba lihat apa yang terjadi.
Tayar kiri depan Bottas pancit.
Baik.
Bottas memasuki pit.
Sainz dan Ricciardo terus meninggalkan Bottas.
Awak tempat kelima. Ada beberapa kebocoran.
Tayar macam mana?
Okey lagi. Saya masih boleh bertahan.
Okey. Jentera Carlos bergegar. Cuba asak dia sikit.
Ayuh.
Sainz terkeluar litar.
McLaren menerima nasib sama. Apa jadi dengan tayar di Silverstone?
Cepat, Daniel!
Ricciardo berjaya ambil alih kedudukan keempat.
Ya! Cepat!
Bagus. Sekarang pecut untuk menang.
Daniel Ricciardo bakal merangkul tempat keempat dalam perlumbaan ini.
Luar biasa.
Aduh.
Bagus.
Dia puas kerah tenaga.
Syabas, Daniel.
Hujung-hujung tadi mendebarkan betul.
Hebat. Terima kasih banyak.
Esteban Ocon melepasi garisan, merebut tempat keenam.
Syabas, Esteban.
Hebat. Banyak mata.
Semua hebat. Syabas.
Tiga pusingan terakhir memang kecoh.
Tahniah. Tempat keempat!
- Ya. - Awak dan Esteban cekap.
Awak perlu pemandu yang sempurna untuk merebut peluang sebegitu, bukan?
Tepat sekali. Tapi jentera kami juga tak kurang…
Saya akui, saya hanya mahu meneruskan perjalanan dengan Daniel
agar kami boleh fokus sepenuhnya kepada acara ini
dan juga kepada musim yang amat mendebarkan ini.
Semua orang nak cakap dengan awak.
Kalau lama sikit lagi, kami boleh naik podium
tapi kita masih ada minggu depan.
Kami semua mahu tengok Daniel membawa Renault ke atas podium segera.
Kini kami mesti sama-sama berusaha.
Saya sangat gembira dapat menduduki tempat keempat.
Saya rasa sangat puas hati.
Sikit saja lagi!
Sikit lagi. Baguslah.
- Tapi terima kasih. - Tak apa.
Awak memang cekap tadi. Terima kasih.
Memang seronok tadi. Saya gembira.
- Gila betul. - Terima kasih untuk itu.
Pada saat ini, setelah pencapaian kami itu,
kami rasa semakin rapat.
Saya sedang memulihkan hubungan saya dengan Daniel.
Tapi saya amat pasti dia bakal menyesali keputusannya.
Saya memang tak pasti jika keputusan itu betul atau tak.
Saya boleh dikatakan mengambil risiko.
Apa-apa saja boleh jadi.
Saya perlu wiski.
EPISOD SETERUSNYA
Pierre Gasly, rekod yang cemerlang!
Sekarang baru kita akan dapat mata.
Alex perlu buktikan dia layak dapat tempat itu.
Albon dan Gasly kini seiring.
Sedia berlawan!
DALAM MUSIM INI
Tahun lepas, Carlos dan Lando mesra.
Tapi tahun ini berbeza.
Carlos, satu. Lando, sifar.
- Apa kesimpulan awak untuk musim ini? - Satu perkataan saja.
Malang.
Terjemahan sari kata oleh Nursyazela